wickkiey/tamil-wikipedia-markdown huggingface dataset:
# தங்கஜம் மனோரமா


**தங்கஜம் மனோரமா** (*Thangjam Manorama*, 1971-2004) என்பவர் இந்தியாவின் மணிப்பூரைச் சேர்ந்த 32 வயதான பெண்மணி ஆவார். இவர் 11 சூலை 2004 அன்று இந்திய துணைப் படைப் பிரிவான 17வது அசாம் ரைபிள் வீரர்களால் கொல்லப்பட்டார். அவரது வீட்டில் இருந்து மூன்று கிலோமீட்டர் தொலைவில் தோட்டாக்களால் துளைக்கப்பட்டு, மோசமாக சிதைக்கப்பட்ட இவரது பிணம் கிடந்தது. இதற்கு முந்தைய நாள் இரவுதான் இவர் கைது செய்யப்பட்டிருந்தார். இவர் பலமுறை சுடப்பட்டிருந்தார். கொல்லப்படுவதற்கு முன்பு சித்திரவதை செய்யப்பட்டு பாலியல் வல்லுறவு செய்யப்பட்டிருந்தார். இந்நிகழ்வில் அசாம் ரைபிள்சுக்கு தொடர்பு இருந்தது விசாரணையில் தெரியவந்தது.  

## அதிகாரப்பூர்வ பதிப்பில் வேறுபாடுகள்
மனோரமா கைது செய்யப்பட்ட நேரத்தில், கைதுக் குறிப்பேட்டின்படி, குற்றவியல் சம்மந்தப்பட்ட பொருட்கள் எதுவும் அங்கே கிடைக்கவில்லை. ஆனால் அதன் பிறகு அவரது வீட்டில் இருந்து கையைறிகுண்டும், பிற பொருட்களும் கைப்பற்றப்பட்டதாக கூறப்பட்டது.  

தப்பிச் செல்ல முயன்றபோது அவரைச் சுடப்பட்டதாக அசாம் ரைபிள்ஸ் கூறியது. உடலில் ஆறு ஆறு குண்டு காயங்கள் இருந்தபோதிலும், உடலுக்கு அருகில் இரத்தம் இல்லை. எந்த இராணுவ வீரரும் அவரை துரத்தி வந்ததாகவோ அல்லது பிடிக்க முயன்றதாகவோ எந்த தடையமும் காணப்படவில்லை.  

முன்னுக்குப் பின் முரணான இந்த விசயங்களைக் கருத்தில் கொண்டு, மணிப்பூர் அரசால் 2004 இல் ஒரு விசாரணைக் ஆணையம் அமைக்கப்பட்டு, அதன் அறிக்கை 2004 நவம்பரில் சமர்ப்பிக்கப்பட்டது. இருப்பினும், கவுகாத்தி உயர் நீதிமன்றமும் இந்த விசயத்தை ஆராய்ந்து, ஆயுதப்படை (சிறப்பு அதிகாரங்கள்) சட்டம், 1958-இன் கீழ் அசாம் ரைபிள்ஸ் செயல்படுவதால், மாநில அரசு அவர்கள் மீது அதிகாரம் செலுத்த முடியாது, மேலும் இந்த வழக்கை ஒன்றிய அரசே கையாள வேண்டும் என்று தீர்ப்பளித்தது. எனவே, இந்தத் தீர்ப்புக்கு உட்பட்டு அறிக்கை வெளியிடப்படவில்லை.  

## ஆ.ப.சி.அ.சட்டத்துக்கு எதிரான போராட்டங்கள்
பாலியல் வல்லுறவு மற்றும் கொலை வழக்கில் ஈடுபட்ட குற்றவாளிகளை தண்டிக்காதலால் மணிப்பூரிலும், தில்லியிலும் பரவலாக நீண்ட போராட்டங்கள் தோன்றின.  

கொலை நடந்த ஐந்து நாட்களுக்குப் பிறகு, சுமார் 30 நடுத்தர வயதுப் பெண்மணிகள் இம்பால் வழியாக அசாம் ரைப்பிள்ஸ் தலைமையகம் நோக்கி நிர்வாணமாக நடந்து சென்றனர். அவர்கள் "எங்களையும் பாலியல் வல்லுறைவு செய் இந்திய இராணுவமே... நாங்கள் அனைவரும் மனோரமாவின் தாய்மார்கள்." என்ற பதாகையை ஏந்தி இருந்தனர். அரசின் நிலைப்பாட்டுக்கு எதிர்ப்பு தெரிவிக்கும் வகையில் பத்மசிறீ விருது பெற்ற எழுத்தாளர் எம். கே. பினோதினி தேவி தனது விருதை திருப்பி அளித்தார். 2004 ஆம் ஆண்டிலும் அதன் பிறகு பல ஆண்டுகள் போராட்டங்கள் தொடர்ந்தன.  

2012 ஆம் ஆண்டின் முற்பகுதியில், பெண்களுக்கு எதிரான வன்முறையைக் கட்டுப்படுத்துவதற்கான நடவடிக்கைகளின் ஒரு பகுதியாக ஆ.ப.சி.அ.சட்டம் குறித்து ஆராய நீதியரசர் வர்மாவின் குழு அமைக்கப்பட்டது; மனோரமா சம்பந்தப்பட்ட எதிர்ப்புப் போராட்டங்களே அரசின் இந்த நடவடிக்கைக்கு குறிப்பிடதக்க காரணமாகும்.  

இந்திய உச்ச நீதிமன்றத்தில் தொடரப்பட்ட வழக்கில், 2014 திசம்பரில் அளித்த ஒரு தீர்ப்பில், மனோரமாவின் குடும்பத்திற்கு ரூ 10 லட்சம் இழப்பீடாக அரசு தரவேண்டும் என்று குறிப்பிட்டது. இது பகுதி அளவு வெற்றியாகக் கருதப்பட்டது, ஆனால் கடந்த காலங்களில் கூட ஆ.ப.சி.அ.சட்டத்தால் பாதிக்கப்பட்டவர்களுக்கு இழப்பீடுகள் அறிவிக்கப்பட்டதைப் போன்றதே இது சந்தேகமும் உள்ளது, ஏனெனில் குற்றவாளிகளுக்கு தண்டனை வழங்குவது தொடர்பாக, குற்றவாளிகளுக்கு எதிராக நீதிமன்றங்கள் எந்தத் தீர்ப்பையும் பிறப்பிக்கவில்லை.
# காளிதாச கலாகேந்திரம்

**காளிதாச கலாகேந்திரம்** (* Kalidasa Kalakendram* ) என்பது கேரளாவின் கொல்லத்தில் உள்ள பிரபல மலையாள நாடக இயக்குனரான ஓ. மாதவன் அவர்களால் நிறுவப்பட்ட ஒரு தொழில்முறை நாடகக் குழுவாகும். இந்தக் குழு 25 ஜனவரி 1963 இல் பால் அறக்கட்டளையின் தாய் நிறுவனத்தின் கீழ் ஒரு சமூகமாக நிறுவப்பட்டது.  

## வரலாறு
கேரளாவில் உள்ள கொல்லம் நகரம் நாடகம் மற்றும் நாடக அரங்குகளுக்கு நன்கு அறியப்பட்டதாகும். கொல்லத்தில் கடந்த காலத்தில் 450க்கும் மேற்பட்ட நாடகக் குழுக்கள் இருந்தன. ஓ. என். வி. குறுப்பு, வைக்கம் சந்திரசேகரன் நாயர் மற்றும் ஜி. தேவராஜன் ஆகியோரின் ஆதரவுடன் 25 ஜனவரி 1963 இல் ஓ. மாதவனால் நிறுவப்பட்ட காளிதாச கலாகேந்திரமும் ஒன்று. இப்போது குழுவை மாதவனின் குடும்பத்தினர் நடத்தி வருகின்றனர். இக்குழு கருணா, மெக்பத்* , *விளம்பரம்'' உள்ளிட்ட பல நாடகங்களை நடத்தியுள்ளது.  

## திரைப்படங்கள்
2012 ஆம் ஆண்டில், அனில் இயக்கிய *ஹைட் என் சீக் என்ற* மலையாளத் திரைப்படத்தின் மூலம் காளிதாச கலகேந்திரம் திரைப்படத் தயாரிப்பில் இறங்கியது. இப்படத்தில் ஓ.மாதவனின் பேரன் திவ்யதர்சன் கதாநாயகனாக நடித்துள்ளார். காளிதாச கலைகேந்திரத்தின் திரைப்பட தயாரிப்பு நிறுவனத்திற்கு *காளிதாசா இன்டர்நேஷனல் மூவிஸ்* என்று பெயரிடப்பட்டது.
# அமெரிக்கன் மேட் (திரைப்படம்)



***அமெரிக்கன் மேட்*** என்பது 2017 ஆம் ஆண்டு வெளியான அமெரிக்க நகைச்சுவையும், சண்டைக் காட்சிகளுமுள்ள திரைப்படம் ஆகும். இப்படத்தினை இயக்குநர் டக் லிமன் இயக்கியுள்ளார். கேரி சுபினெல்லி, இப்படத்தின் கதையை எழுதியுள்ளார். டாம் குரூஸ், டோம்னால் க்ளீசன், சாரா ரைட், அலெசான்ட்ரோ எட்டா, மொரிசியோ மெசியா, காலேப் லாண்ட்ரி சோன்ஸ் ஆகியோரும் நடித்துள்ளனர். செசி பிளெமன்சு . இது சிஐஏவுக்காகப் பறந்து, 1980களில் மெடலின் கார்டலுக்கு போதைப்பொருள் கடத்தல்காரனாக மாறிய முன்னாள் TWA பைலட் பேரி சீலின் வாழ்க்கையில் நடந்த நிகழ்வினைக் கொண்டு, இப்படத்தின் திரைக்கதை எழுதப்பட்டது. .  

இப்படம் முதலில் தைவானில் ஆகஸ்ட் 18, 2017 அன்று வெளியிடப்பட்டது. பின்னர் அமெரிக்காவில் செப்டம்பர் 29, 2017 அன்று வெளியிடப்பட்டது. 2002 ஆம் ஆண்டில் *தி போர்ன் ஐடெண்டிட்டிக்குப்* பிறகு, யுனிவர்சல் பிக்சர்ஸால் வெளியிடப்பட்ட லிமன் இயக்கிய முதல் திரைப்படம் இதுவாகும். மேலும் தேர்ந்தெடுக்கப்பட்ட திரையரங்குகளில் 2D, IMAX திரையரங்குகளில் இப்படம் வெளியிடப்பட்டது. இது உலகளவில் $134 மில்லியன் வசூலித்தது. மேலும், நடிகர் டாம் குரூசின் செயல்திறனைப் பாராட்டும் விமர்சகர்களிடமிருந்து, பொதுவாக நேர்மறையான விமர்சனங்களை, இத்திரைப்பட நடிப்பிற்க்காகப் பெற்றார்.  

## தாயரிப்பு
2013 கோடையில், திரைக்கதை எழுத்தாளர் கேரி சுபினெல்லி உண்மையான நிகழ்வுகளை அடிப்படையாகக் கொண்ட ஒரு திட்டத்தைத் தேடிக்கொண்டிருந்தார். *அமெரிக்கன் மேட்டின்* போனஸ் அம்சம் குறித்து ஸ்பினெல்லி கூறினார்:  

இந்தத் திரைப்படம் முதலில் *மேனா* என்று பெயரிடப்பட்டது மற்றும் 2014 ஆம் ஆண்டில் ஆலிவுட்டில் தயாரிக்கப்படாத சிறந்த திரைக்கதைகளைக் காண்பிக்கும் ஒரு கணக்கெடுப்பான தி பிளாக் லிஸ்டில் இடம்பெற்றது. ஜனவரி 14, 2015 அன்று, டாம் குரூஸ் மற்றும் *எட்ஜ் ஆஃப் டுமாரோ* இயக்குநர் டக் லிமன் மீண்டும் இணைந்து, இப்படம் எடுக்கப்பட்டது. முதலில் இப்படத்திற்கு மேனா என்றே பெயரிடப்பட்டது .  

## திரைப்பட வெளியீடு
மே 2015 இல், யுனிவர்சல் படத்தை ஜனவரி 6, 2017 அன்று வெளியிட திட்டமிட்டது. ஆனால், ஆகஸ்ட் 8, 2016 அன்று, படத்தின் வெளியீடு செப்டம்பர் 29, 2017க்கு ஒத்தி வைக்கப்பட்டது. மேலும் அதன் தலைப்பு *மேனாவிலிருந்து* *அமெரிக்கன் மேட்* என மாற்றப்பட்டது. இது ஐரோப்பாவில் ஆகஸ்ட் 23, 2017 அன்றும், அமெரிக்காவில் செப்டம்பர் 29, 2017 அன்றும் வெளியிடப்பட்டது, மேலும் செப்டம்பர் 1, 2017 அன்று டூவில் திரைப்பட விழாவில் திரையிடப்பட்டது  

### திரைப்பட வசூல்
*அமெரிக்கன் மேட் திரைப்படம், அமெரிக்க ஐக்கிய நாடுகளிலும்,* கனடா<nowiki/>வில் $51.3 மில்லியனையும், மற்ற இடங்களில் $83.6 மில்லியனையும் வசூலித்தது. மொத்தம் உலகளவில் $134.9 மில்லியனுக்கு வசூல் செய்தது. இப்படத்தின் தயாரிப்பு செலவு $50 மில்லியன் ஆகும். "உண்மைக் கதையை அடிப்படையாகக் கொண்டது" என்ற மறுப்புடன், படத்தின் தொடக்க வரவுகள் இது முற்றிலும் உண்மையாக இல்லை என்பதை தெளிவுபடுத்துகிறது. லிமன் படம் "உண்மைக் கதையை அடிப்படையாகக் கொண்ட ஒரு வேடிக்கையான பொய்" என்று விவரித்துள்ளார். இப்படம் ஒரு வாழ்க்கை வரலாற்றுப் படமா என்று ஆபிரகாம் ரைஸ்மேனிடம் கேட்டபோது, இயக்குநர் டக் லிமன் "உங்களுக்குத் தெரியும், நாங்கள் ஒரு வாழ்க்கை வரலாற்றை எடுக்கவில்லை. டாம் குரூஸ் பாரி சீல் போல் இல்லை. அவரது கதாபாத்திரம் கதைகளால் ஈர்க்கப்பட்டது. பாரியைப் பற்றி அறிந்தோம்." இந்த பாத்திரத்திற்காக குரூஸ் உடல் எடையை அதிகரித்ததாக கூறப்பட்டாலும், அவருக்கு 5 வயதுதான் உயரம், மற்றும் சீல் எடையுள்ள ஒரு பருமனான மனிதர் .
# ஓ. மாதவன்


**ஓ. மாதவன்** ( O. Madhavan ) (1922 - 19 ஆகஸ்ட் 2005) ஓர் இந்திய நாடக இயக்குநரும் மற்றும் நடிகரும் ஆவார். கேரளாவில் இந்தியப் பொதுவுடைமைக் கட்சியின் நிறுவன உறுப்பினர்களில் ஒருவரான இவர் நாடகத்தின் சிறந்த நிபுணர்களில் ஒருவராகக் கருதப்படுகிறார். கேரளாவில் நாடகத்துறையின் பரிணாம வளர்ச்சிக்கு இவர் பெரும் பங்களிப்பைச் செய்துள்ளார். காளிதாச கலாகேந்திரம் என்ற புகழ்பெற்ற நாடக நிறுவனத்தை நிறுவியவர். *சயனம்* படத்தில் நடித்ததற்காக 2000 ஆம் ஆண்டில் சிறந்த நடிகருக்கான கேரள மாநில திரைப்பட விருதைப் பெற்றுள்ளார்.  

நடிகை விஜயகுமாரி இவரது மனைவியாவார். இவர்களது மகன் முகேஷ் நடிகராக உள்ளார். மேலும் இவர்களுக்கு சந்தியா மற்றும் ஜெயசிறீ என்ற இரு மகள்களும் உள்ளனர்.  

## விருதுகள்

- 1982: கேரள சங்கீத நாடக அகாடமி விருது
- 1996: கேரள சங்கீத நாடக அகாடமி சகா
- 2000: சிறந்த நடிகருக்கான கேரள மாநில திரைப்பட விருது - *சயனம்*
# அல்-ராம்கோர்முசி


**இராம்கோர்முசின் புசுருக் இபின் சக்ரியர்** ( **Buzurg Ibn Shahriyar of Ramhormuz** ), என்பவர் ஓர் ஒரு முஸ்லிம் பயணியும், மாலுமியும், வரைபடவியலாளரும் மற்றும் புவியியலாளரும் ஆவார். இவர் பெர்சியாவின் கூசித்ததானில் பிறந்தார். கி.பி. 953 ஆம் ஆண்டில், சிராப், ஓமன், பசுரா மற்றும் பிற இடங்களில் உள்ள முஸ்லிம் மாலுமிகளின் கதைகளின் தொகுப்பைத் தொகுத்தார்.  

அல்-ராம்கோர்முசி, 10 ஆம் நூற்றாண்டின் எழுதிய *அஜய்ப் அல்-ஹிந்த்* ( இந்தியாவின் அதிசயங்கள்] ) என்ற புத்தகத்தில் இங்குள்ள தீவுகளில் கடுமையான நரமாமிச பழங்குடியினர் வசிப்பதாக விவரித்துள்ளார். *அந்தமான் அல்-கபீர்* ( பெரிய அந்தமான் ) என்று இவர் அழைத்த ஒரு தீவையும் புத்தகம் குறிப்பிடுகிறது.  

இந்தப் படைப்பில், இந்தியா, மலேசியா, இந்தோனேசியா, சீனா மற்றும் கிழக்கு ஆபிரிக்கா ஆகிய நாடுகளுக்கு முஸ்லிம் கடற்தொழிலாளர்கள் எவ்வாறு பயணம் செய்தார்கள் என்பது பற்றிய குறிப்புகள் உள்ளன. அப்பாசியக் கலிபகத்திற்கும் சீனாவின் தாங் வம்சத்திற்கும் இடையே பல்வேறு தொடர்புகள் பற்றியும் இதில் குறிப்பிடப்பட்டுள்ளன.  

## சர்ச்சை
புசுருக் முற்றிலும் கற்பனையான நபர் என்று போது பலரால் நம்பப்படுகிறது. இவரது இருப்பு வேறு எந்த ஆதாராங்களிலும் உறுதிப்படுத்தப்படவில்லை. இவர் வாழ்ந்ததாகக் கூறப்படும் நீண்ட காலத்திற்குப் பிறகு, பதின்மூன்றாம் நூற்றாண்டில் இந்தப் புத்தகம் எழுதப்பட்டது. பத்தாம் நூற்றாண்டின் இரண்டாம் பாதியில் அபு இம்ரான் மூசா இப்னு ரபா அல்-அவ்சி அல்-சிராபி என்ற அறிஞர் கெய்ரோவில் எழுதப்பட்டதாக சமீபத்திய ஆராய்ச்சி காட்டுகிறது.
# சாலைகள் மற்றும் ராச்சியங்களின் புத்தகம்

வர்த்தக வலையமைப்பின் வரைபடம்.]]  
**சாலைகள் மற்றும் ராச்சியங்களின் புத்தகம்** ( *Book of Roads and Kingdoms* ) என்பது பாரசீகப் புவியியலாளர் இபின் கோர்தாத்பே என்பவரால் எழுதப்பட்ட 9 ஆம் நூற்றாண்டின் புவியியல் உரையாகும். இது முஸ்லிம் உலகில் அக்காலத்தின் முக்கிய வர்த்தக வழிகளை வரைபடமாக்கி விவரிக்கிறது. மேலும், யப்பான், கொரியா மற்றும் சீனா போன்ற தொலைதூர வர்த்தகப் பகுதிகளைப் பற்றியும் விவாதிக்கிறது. இது கி.பி. 870 இல், அப்பாசியக் கலிபகத்தின் *அல்-முதாமித்* ஆட்சியின் போது எழுதப்பட்டது. அதே நேரத்தில் இதன் ஆசிரியர் நவீன ஈரானில் உள்ளசிபால் என்ற மாகாணத்தில் அஞ்சல் மற்றும் காவல்துறை இயக்குநராக இருந்தார்.  

இந்த நூல் பாரசீக நிர்வாக விதிமுறைகளைப் பயன்படுத்துகிறது, இஸ்லாமியத்திற்கு முந்தைய ஈரானிய வரலாற்றில் கணிசமான கவனம் செலுத்துகிறது. மேலும் "உலகின் பூர்வீக ஈரானிய அண்டவியல் பிரிவு அமைப்பைப்" பற்றிக் கூறுகிறது. இவை அனைத்தும் "இப்பணியின் மையத்தில் ஈரானிய ஆதாரங்களின் இருப்பை" காட்டுகின்றன.  

தொலெமி, கிரேக்கம் மற்றும் இசுலாமியத்திற்கு முந்தைய ஈரானிய வரலாறு ஆகியவை இந்த நூலில் தெளிவான செல்வாக்கைக் கொண்டுள்ளன.
# நந்து லால் சிங் கல்லூரி



**நந்து லால் சிங் கல்லூரி** (*Nand Lal Singh College*) என்பது பீகார் மாநிலம் தௌத்பூரில் உள்ள ஒரு பட்டக் கல்லூரி ஆகும். இது ஜெய பிரகாசு பல்கலைக்கழகத்தின் உறுப்புக் கல்லூரியாகும். இக்கல்லூரி கலை மற்றும் அறிவியல் பிரிவுகளில் மூன்றாண்டு பட்டப்படிப்பை வழங்குகிறது.  

## தோற்றம்
இக்கல்லூரி 1966ஆம் ஆண்டு நிறுவப்பட்டது.  

## துறைகள்

- கலை
  - இந்தி
  - ஆங்கிலம்
  - சமசுகிருதம்
  - தத்துவம்
  - பொருளாதாரம்
  - அரசியல் அறிவியல்
  - வரலாறு
  - நிலவியல்
  - உளவியல்
- அறிவியல்
  - கணிதம்
  - இயற்பியல்
  - வேதியியல்
  - விலங்கியல்
  - தாவரவியல்
  - வேளாண்மை
# பிரித்வி சந்து அறிவியல் கல்லூரி



**பிசி அறிவியல் கல்லூரி** (*Prithvi Chand Vigyan College*) அல்லது **பிரித்வி சந்து அறிவியல் கல்லூரி** என்றும் அழைக்கப்படும் **இக்**கல்லூரி, இந்தியாவின் பீகாரில் சாப்ராவில் அமைந்துள்ள ஒரு பட்டப்படிப்பு கல்லூரி ஆகும். இது ஜெய பிரகாசு பல்கலைக்கழகத்தின் உறுப்புக் கல்லூரியாகும். இக்கல்லூரி கலை மற்றும் அறிவியலில் இடைநிலை மற்றும் மூன்றாண்டு பட்டப்படிப்பை வழங்குகிறது.  

## வரலாறு
பிசி அறிவியல் கல்லூரி 1980-இல், பாபாசாகேப் பீம்ராவ் அம்பேத்கர் பீகார் பல்கலைக்கழகத்தின் ஒரு அங்கமாகச் செயல்பட்டது. பின்னர், 1992-இல், கல்லூரி ஜெய பிரகாசு பல்கலைக்கழகம் தோன்றியபோது இதன் அங்கமாக மாறியது.  

## துறைகள்
இக்கல்லூரி பின்வரும் பாடங்களில் இளநிலை பட்டத்தை வழங்குகிறது.  

- கலை
  - இந்தி
  - உருது
  - ஆங்கிலம்
  - தத்துவம்
  - பொருளாதாரம்
  - அரசியல் அறிவியல்
  - வரலாறு
  - உளவியல்
- அறிவியல்
  - கணிதம்
  - இயற்பியல்
  - வேதியியல்
  - விலங்கியல்
  - தாவரவியல்
# பி. வி. நரசிம்ம ராவ் தெலங்காணா கால்நடை மருத்துவ பல்கலைக்கழகம்

**பி. வி. நரசிம்ம ராவ் தெலங்காணா கால்நடை மருத்துவ பல்கலைக்கழகம்** (*P. V. Narasimha Rao Telangana Veterinary University*) என்பது முன்பு ஐதராபாத்து கால்நடை மருத்துவக் கல்லூரி மற்றும் ஸ்ரீ பி. வி. நரசிம்ம ராவ் தெலங்காணா மாநில கால்நடை, விலங்கு மற்றும் மீன் அறிவியல் பல்கலைக்கழகம் என வழங்கப்பட்டது. இது இந்தியாவின் தெலங்காணாவில் ஐதராபாத்திலுள்ள இராஜேந்திரநகரில் அமைந்துள்ள ஒரு கால்நடை பல்கலைக்கழகம் ஆகும். இது 2014ஆம் ஆண்டு ஆந்திரப் பிரதேசம் பிரிந்தபோது உருவாக்கப்பட்டது.  

## வரலாறு
இப்பல்கலைக்கழகம் முதன்முதலில் ஐதராபாத் கால்நடை மருத்துவக் கல்லூரியாக 1946-இல் உசுமானியா பல்கலைக்கழகத்தின் உறுப்புக்கல்லூரியாக நிறுவப்பட்டது. இது 1964ஆம் ஆண்டில் ஆந்திரப் பிரதேச வேளாண் பல்கலைக்கழகம் நிறுவப்பட்டபோது இதன் நிர்வாகத்தின் கீழ் வந்தது. 2005ஆம் ஆண்டு இது சிறீ வெங்கடேசுவரா கால்நடை மருத்துவப் பல்கலைக்கழகம் உருவாக்கப்பட்டபோது இதன் கீழ் செயல்பட்டது. 2014ஆம் ஆண்டில், ஆந்திரப் பிரதேசத்தின் மறுசீரமைப்பு மற்றும் தெலங்காணா உருவானதைத் தொடர்ந்து, தெலங்காணா அரசாங்கத்தின் சட்டத்தின் மூலம், கால்நடை, விலங்கு மற்றும் மீன்வள அறிவியலுக்கான சிறீ பி. வி. நரசிம்ம ராவ் தெலங்காணா மாநில பல்கலைக்கழகம் உருவாக்கப்பட்டது. இப்பல்கலைக்கழகம் 24-05-2016 முதல் பி. வி. நரசிம்ம ராவ் தெலங்காணா கால்நடை பல்கலைக்கழகம் எனப் பெயர் மாற்றம் செய்யப்பட்டது.  

## மேலும் பார்க்கவும்

- இந்தியாவில் கல்வி
- தெலங்காணாவில் உள்ள உயர்கல்வி நிறுவனங்களின் பட்டியல்
# சிறீ கொண்டா லட்சுமன் தெலங்காணா மாநில தோட்டக்கலை பல்கலைக்கழகம்


**சிறீ கொண்டா லட்சுமன் தெலங்காணா மாநில தோட்டக்கலை பல்கலைக்கழகம்** (*Sri Konda Laxman Telangana State Horticultural University*) என்பது தோட்டக்கலை ஆராய்ச்சி மற்றும் கல்வியில் கவனம் செலுத்தும் தெலங்காணா மாநிலம் விவசாயப் பல்கலைக்கழகம் ஆகும். இப்பல்கலைக்கழகம் இந்தியாவில் தெலங்காணா மாநிலம் ஐதராபாத்து நகரில் அமைந்துள்ளது. இப்பல்கலைக்கழகம் டாக்டர் ஒய். எஸ். ஆர். தோட்டக்கலை பல்கலைக்கழகத்தை இரண்டாக பிரித்து தெலங்காணா அரசால் 2014-இல் நிறுவப்பட்டது. இப்பல்கலைக்கழகத்தின் கீழ் இரண்டு உறுப்புக் கல்லூரிகள் செயல்படுகிறது. இவை மகபூப்நகர் மாவட்டத்தில் மொஜெர்லாவில் உள்ள தோட்டக்கலைக் கல்லூரி மற்றும் ஐதராபாத்து மாவட்டத்தில் இராஜேந்திரா நகரில் உள்ள தோட்டக்கலை கல்லூரி ஆகும்.
# முப்பீனைலயோடோயெத்திலீன்



**முப்பீனைலயோடோயெத்திலீன்** (*Triphenyliodoethylene*) என்பது C<sub>20</sub>H<sub>15</sub>I என்ற மூலக்கூற்று வாய்பாட்டால் விவரிக்கப்படும் கரிம வேதியியல் சேர்மமாகும். அயோடோமுப்பீனைலெத்திலீன் அல்லது பீனைல் இசுடைபீனயோடைடு, முப்பீனைல் வினைலயோடைடு என்ற பெயர்களாலும் அறியப்படுகிறது. முப்பீனைலயோடோயெத்திலீன் என்பது  
முப்பீனைலெத்திலீன் குழுவின் ஒரு செயற்கை இசுடீராய்டு அல்லாத ஈசுட்ரோசன் ஆகும். இது முப்பீனைல்குளோரோயெத்திலீன் மற்றும் முப்பீனைல்புரோமோயெத்திலீன் உடன் தொடர்புடையது. ஆனால் ஒருபோதும் இவை சந்தைப்படுத்தப்படவில்லை.
# அரலியா ரெக்சு


***அரலியா ரெக்ஸ்*** என்பது அரலியேசி என்னும் தாவரக் குடும்பத்தில் உள்ள ஒரு பூக்கும் இனமாகும். இது மெகாலோபனாக்சு (Megalopanax) பேரினத்தில் உள்ள ஒரே இனமான **மெகாலோபனாக்ஸ் ரெக்ஸ்** என்றும் கருதப்படுகிறது. இது கியூபாவின் பிரதேசத்திற்குரிய தாவரமாகும்.  
இத்தாவரம் மிக அருகிய இனமாக வரையறுக்கப்பட்டு பாதுகாக்கப்பட்டு வருகிறது.
# மெத்தியோடல்



**மெத்தியோடல்** (*Methiodal*) என்பது ஒரு மருந்து ஆகும். CH<sub>2</sub>INaO<sub>3</sub>S என்ற மூலக்கூற்று வாய்பாடால் இது விவரிக்கப்படுகிறது. இது எக்சு-கதிர் படப்பிடிப்புக்கு அயோடின் கலந்த மாறுபட்ட ஊடகமாக பயன்படுத்தப்படுகிறது. முதுகெலும்பை படம்பிடிக்கும் தண்டுவட படப்பிடிப்பும் இதன் பயன்பாடுகளில் அடங்கும். ஒட்டு நாட்பட்ட-நூலாம்படையுறையழற்சி நோய்களை அறிவதற்கு இப்படப்பிடிப்பு பயனாகிறது. இப்படம் அயோஃபென்டைலேட்டு மாறுபட்ட ஊடகத்தின் கீழ் காணப்படுவது போன்றதாகும்.  

2021 ஆம் ஆண்டில் உலகில் எங்கும் மெத்தியோடல் சந்தைப்படுத்தப்பட்டதாகத் தெரியவில்லை..
# சேக் பிகாரி மருத்துவக் கல்லூரி


**சேக் பிகாரி மருத்துவக் கல்லூரி** (*Sheikh Bhikhari Medical College*)(முந்தைய பெயர் அசாரிபாக் மருத்துவக் கல்லூரி) என்பது சார்க்கண்டு மாநிலத்தில் செயல்படும் அரசு மருத்துவக் கல்லூரி ஆகும். இது 2019ஆம் ஆண்டு நிறுவப்பட்டது. இக்கல்லூரி இளநிலை மருத்துவம் மற்றும் அறுவையியல் படிப்பை வழங்குகிறது.  

## நிலவியல்

### அமைவிடம்
சேக் பிகாரி மருத்துவக் கல்லூரி மற்றும் மருத்துவமனை -இல் அமைந்துள்ளது  

## கல்லூரி
சேக் பிகாரி மருத்துவக் கல்லூரி வினோபா பாவே பல்கலைக்கழகத்துடன் இணைக்கப்பட்டுள்ளது. இக்கல்லூரி இந்திய மருத்துவக் கழகத்தினால் அங்கீகரிக்கப்பட்டுள்ளது. கல்லூரியுடன் தொடர்புடைய மருத்துவமனை ஹசாரிபாக் மாவட்டத்தில் உள்ள மிகப்பெரிய மருத்துவமனைகளில் ஒன்றாகும். கல்லூரிக்கான மாணவர் சேர்க்கை தேசிய தகுதி மற்றும் நுழைவுத் தேர்வு மூலம் தகுதியின் அடிப்படையில் நடைபெறுகிறது. 2019ஆம் ஆண்டு முதல் ஆண்டு இளநிலை மாணவர் சேர்க்கை இடங்கள் 100ஆக உள்ளது.  

## படிப்புகள்
சேக் பிகாரி மருத்துவக் கல்லூரி மாணவர்களின் எம்பிபிஎஸ் படிப்புகளுக்கான கல்வி மற்றும் பயிற்சியை மேற்கொள்கிறது.  

## மேலும் பார்க்கவும்
# அயோடின் ஈராக்சைடு


**அயோடின் ஈராக்சைடு** (*Iodine dioxide*) என்பது IO<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடினும் ஆக்சிசனும் சேர்ந்து இச்சேர்மம் உருவாகிறது. அறியப்பட்ட பல அயோடின் ஆக்சைடுகளில் இதுவும் ஒன்றாகும்.  

## தயாரிப்பு
கந்தக அமிலத்தை அயோடிக் அமிலத்துடன் சேர்த்து வினைபுரியச் செய்வதன் மூலமோ அல்லது உலர் தூளாக்கப்பட்ட உலர் அயோடினுடன் செறிவூட்டப்பட்ட நைட்ரிக் அமிலத்தை சேர்த்து வினைபுரியச் செய்வதன் மூலமோ அயோடின் ஈராக்சைடை தயாரிக்கலாம்.  

## இயற்பியல் பண்புகள்
அயோடின் ஈராக்சைடு மஞ்சள் நிறத்தில் படிகத் திண்மப் பொருளாக உருவாகிறது. தண்ணீருடன் வினைபுரிகிறது. அயோடின் ஈராக்சைடு எரிச்சலூட்டும் தன்மை கொண்டதாகும். சில மருந்துகளின் உற்பத்தியில் வெளியாகும் கழிவுகளில் அயோடின் ஈராக்சைடு காணப்படுகிறது.
# ஈரயோடின் ஆக்சைடு



**ஈரயோடின் ஆக்சைடு** (*Diiodine oxide*) என்பது I<sub>2</sub>O  
என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடினுடைய ஆக்சைடான இது ஐப்போ அயோடசு அமிலத்தின் அமில நீரிலிக்கு ஒப்பானதாகக் கருதப்படுகிறது. நிலைப்புத்தன்மையற்ற இச்சேர்மத்தை தனித்துப் பிரிப்பது கடினமாகும்.  

## தயாரிப்பு
96% கந்தக அமிலத்தில் கரைக்கப்பட்ட பொட்டாசியம் அயோடேட்டுடன் அயோடினை சேர்த்து வினைபுரியச் செய்து பின்னர் விளைபொருளான குளோரினேற்றம் பெற்ற கரைப்பானில் கரைத்தால் ஈரயோடின் ஆக்சைடு உருவாகும்.  

## வினைகள்
ஈரயோடின் ஆக்சைடு நீருடன் வினைபுரிந்து ஐப்போ அயோடசு அமிலத்தைக் கொடுக்கும்.  
I<sub>2</sub>O + H<sub>2</sub>O → 2 HIO
# தெற்கு சித்தூர்



**தெற்கு சித்தூர்** (*South Chittoor*) என்பது இந்தியாவின் கேரளாவில் உள்ள கொச்சி நகரில் அமைந்துள்ள ஆற்றுநீரால் சூழப்பட்ட ஒரு தீவு ஆகும். வடுதலாவிற்கு அருகில் இத்தீவு அமைந்துள்ளது. வடுதாலா பாலம் தெற்கு சித்தூரை வடுதாலாவுடன் இணைக்கிறது. தெற்கு சித்தூர் தியான கேந்திரமும் சித்தூரப்பன் கோவிலும் தெற்கு சித்தூரில் அமைந்துள்ளன. ஆசுட்டர் மெடிசிட்டி என்ற பல்நோக்கு மருத்துவமனையும் இங்கு அமைந்துள்ளது.  

## கண்ணோட்டம்
கொச்சியில் உள்ள மற்ற பகுதிகளை ஒப்பிடும் போது, தெற்கு சித்தூர் ஓர் அமைதியான பகுதியாகும். இப்பகுதி பிரதான நிலப்பகுதியுடன் சாலை வழியாக நன்கு இணைக்கப்பட்டுள்ளது. தெற்கு சித்தூரில் இரண்டு பேருந்து நிலையங்கள் உள்ளன. பிரதான பேருந்து நிலையத்திற்கு அருகில் ஒரு படகுத் துறையும் அமைந்துள்ளது. தெற்கு சித்தூர் நீர் மெட்ரோ நிலையத்தை மேம்படுத்தும் திட்டமும் உள்ளது. இத்திட்டம் தற்பொழுது கட்டுமானத்தில் உள்ளது. கொச்சியின் வடக்கு பகுதிகளுக்கான சேவைகளுக்கான மையமாக நீர்மெட்ரோ நிலையம் இருக்கும். சித்தூர் கொட்டாரம் அரண்மனை, தெற்கு சித்தூரில் உள்ள ஒரு குறிப்பிடத்தக்க சுற்றுலாத் தலமாகும். நிசாந்து சுனீச்சு நிர்வகிக்கும் புகழ்பெற்ற அடுமனையான சுச்சிதா உணவகத்திலிருந்து 1 கி.மீ தொலைவில் இந்த அரண்மனை அமைந்துள்ளது.
# பூடாசுடர்



*பூடாசுடர்* (*Butastur*) என்பது அசிபிட்ரிடே குடும்பத்தில் உள்ள கொன்றுண்ணிப் பறவை பேரினமாகும்.  

## வகைப்பாட்டியல்
*பூடாசுடர்* பேரினமானது 1843ஆம் ஆண்டு இங்கிலாந்து இயற்கை ஆர்வலர் பிரையன் ஹொக்டன் கோட்க்சன் என்பவரால் வெள்ளைக் கண் வைரி மாதிரி இனமாக அறிமுகப்படுத்தப்பட்டது. இந்த பேரினத்தில் இப்போது நான்கு சிற்றினங்கள் உள்ளன.  
| *பூ. லிவெண்டர்* | பழுப்புச்சிறகு வைரி | தெற்கு சீனா, மியான்மர், தாய்லாந்து, கம்போடியா, லாவோஸ், வியட்நாம் மற்றும் இந்தோனேசியா. |  |
| --- | --- | --- | --- |
| </img> | *பூ. ரூபிபென்னிசு* | வெட்டுக்கிளி வைரி | செனகல் மற்றும் காம்பியா கிழக்கே எத்தியோப்பியாவுக்கு, தெற்கே சியரா லியோன், கேமரூன், வடகிழக்கு ஜனநாயகக் குடியரசு காங்கோ, கென்யா மற்றும் வடக்கு தான்சானியாவுக்கு இடம்பெயர்கின்றன. |
| *பூ. டீசா* | வெள்ளைக் கண்கள் கொண்ட பறவை | ஈரான், பாக்கித்தான், நேபாளம், வங்களாதேசம் மற்றும் மியான்மர் |  |
| *பூ. இண்டிகசு* | சாம்பல்-முக வைரி | உருசியா, வட சீனா, கொரியா, சப்பான் மற்றும் பிலிப்பீன்சு |  |
# அமோல்


**அமோல்** ( *Amol* ) **அமுல்** எனவும் அறியப்படும் என்பது ஈரானின் மாசாந்தரன் மாகாணத்தில் உள்ள அமோல் மாவட்டத்திலுள்ள ஒரு நகரமாகும். இது மாவட்டத்திற்கு தலைநகராகவும் செயல்படுகிறது.  

## அமைவிடம்
அமோல் அராசு ஆற்றங்கரையில் அமைந்துள்ளது. இது காசுப்பியன் கடலுக்கு தெற்கே 20 கி.மீ (12 மை) தொலைவிலும் அல்போர்சு மலைகளுக்கு வடக்கே 10 கி.மீ (6.2 மை) தொலைவிலும் உள்ளது. மேலும், இது தெகுரானிலிருந்து 180 கிலோமீட்டர்கள் (110 மை) தொலைவிலும், மாகாண தலைநகரான சாரிக்கு மேற்கே 60 கிலோமீட்டர்கள் (37 மை) தொலைவிலும் உள்ளது.  

## பின்னணி
இது ஈரானின் பழமையான நகரங்களில் ஒன்றாகவும் ஒரு வரலாற்று நகரமாகவும் உள்ளது. அதன் அடித்தளம் அமர்டுக்கு முந்தையது. எழுதப்பட்ட வரலாற்றில், அமோல், சா நாமாவின், நிகழ்வுகளின் முக்கிய மையங்களில் ஒன்றாக இருந்துள்ளது. அமோல் என்பது ஈரானின் அரிசி தலைநகரான மாசாந்தரனின் தொழில் மையமாகவும் கலாச்சாரத்தின் துருவமாகவும் உள்ளது. ஈரானின் போக்குவரத்து, விவசாயம், சுற்றுலா மற்றும் தொழில்துறையின் மிக முக்கியமான நகரங்களில் இதுவும் ஒன்று. மேலும் இது ஈரானின் பால் மற்றும் இறைச்சி பொருட்கள் மையமகவும் உள்ளது. மேலும் இது வரலாற்று, அறிவியல் மற்றும் தத்துவ நகரம், இறக்காத நகரம் மற்றும் *எசார் சங்கர் நகரம்* எனவும் அறியப்படுகிறது  

ஈரானின் மிகப் பழமையான நகரங்களில் ஒன்றான இந்நகரத்தை பல வரலாற்றாசிரியர்கள் மற்றும் புவியியலாளர்கள் இது கிமு 1 மில்லினியத்தில் நிறுவப்பட்டதாக நம்புகின்றனர். புராண அரசர் தக்முராசின் ஆட்சியின் போது நகரம் அதன் எழுச்சியைக் கண்டதாக சில வரலாற்றாசிரியர்கள் கூறுகின்றனர்.  

### அமோல் நகரின் சிறப்புகள்

- ஈரானின் முதல் எஃகு ஆலை
- ஈரானில் முதல் பீரங்கி மற்றும் துப்பாக்கிப் பட்டறை
- ஈரானில் முதல் உலோக வார்ப்புகளை உற்பத்தி செய்யும் ஒரு தொழிற்சாலை
- ஈரானில் முதல் நவீன இரயில்வே
- ஈரானில் முதல் ரூபாய் நோட்டு அச்சடிக்கும் தொழிற்சாலை
- ஈரானின் முதல் சாலைக் கட்டிடம்
- வடக்கு ஈரானின் முதல் வணிக துறைமுகம்
- ஈரானில் முதல் பருத்தி ஜின் தொழிற்சாலை
- ஈரானின் முதல் கனிம நீர் தொழிற்சாலை
- ஈரானில் முதல் மரத் தொழிற்சாலை
- ஈரானில் உள்ள பழமையான பள்ளி

## அகழ்வாராய்ச்சிகள்
சமீபத்திய ஆண்டுகளில் செய்யப்பட்ட அகழ்வாராய்ச்சியில் கலே கேசு மலை மீது, சில பழங்கால நகைகள் கண்டுபிடிக்கப்பட்டன. தொல்லியல் பகுப்பாய்வு கிமு 1 ஆம் மில்லினியத்தைக் கணக்கிட்டது. வெண்கல வயது முதல் இன்றுவரை நகைகள் மற்றும் பொருட்களின் பின்னணியை வெளிப்படுத்தியது. சகாப்தத்தின் பாலிரான் படைப்புகளில் ஆய்வு செய்ததில் பழைய கற்காலப் பொருட்களும் கண்டுபிடிக்கப்பட்டது.
# துளசிமதி முருகேசன்

**துளசிமதி முருகேசன்** (*Thulasimathi Murugesan*) இந்தியாவின் தமிழ்நாடு மாநிலம் காஞ்சிபுரத்தைச் சேர்ந்த ஓர் இணை இறகுப்பந்து விளையாட்டு வீராங்கனையாவார். 2022 ஆம் ஆண்டு சீனாவின் காங்சோவில் நடைபெற்ற இணை ஆசிய விளையாட்டுப் போட்டியில் இவர் இந்தியாவைப் பிரதிநிதித்துவப்படுத்தினார். இணை இறகுப்பந்து போட்டிகளில், கீழ் மூட்டுகள் குறைபாடு வகையினருக்கான போட்டிகளான எசுஎல்3-எசுயூ5 போட்டிகளிலும் மற்றும் மேல்மூட்டு குறைபாட்டு வகையினருக்கான போட்டிகளில் பங்கேற்று மூன்று பதக்கங்களை வென்றார்.  

## தொழில்
2023 ஆம் ஆண்டு திசம்பர் மாதத்தில் துளசிமதி 5 ஆவது பன்னாட்டு பாசா துபாய் இணை இறகுப்பந்து போட்டியில் மானசி இயோசியுடன் சேர்ந்து பெண்கள் இரட்டையர் பிரிவில் தங்கப் பதக்கத்தை வென்றார் பின்னர் கலப்பு இரட்டையர் எசுஎல்3 மற்றும் எசுயூ5 வகை போட்டி ஆகியவற்றில் நித்தேசு குமாருடன் இணைந்து மற்றொரு வெண்கலப் பதக்கம் வென்றார். மானசியுடன் இணைந்து, உலக இணை-இறகுப்பந்து இரட்டையர் தரவரிசையில் இவர் இரண்டாவது இடத்தில் உள்ளார். ஐதராபாத்து நகரத்தில் பயிற்சியாளர் கோபிசந்திடம் துளசிமதி பயிற்சி பெற்றார்.  

காங்சூவில் நடந்த 4 ஆவது ஆசிய இணை விளையாட்டுப் போட்டியில் தங்கம், வெள்ளி, வெண்கலம் என மூன்று பதக்கங்களை துளசிமதி வென்றார். 2023 ஆம் ஆண்டு அக்டோபர் மாதம் 25 ஆம் தேதியன்று கலப்பு இரட்டையர் எசுஎல்3-எசுயூ5 வகையினர் இரட்டையர் போட்டியில் நித்தேசு குமாருடன் அணியாக விளையாடி வெண்கலப் பதக்கம் வென்றார். அக்டோபர் மாதம் 27 ஆம் தேதியன்று பெண்கள் இரட்டையர் எசுஎல்3-எசுயூ5 வகையினர் போட்டியில் மானசி இயோசியுடன் இணைந்து வெள்ளிப் பதக்கத்தை வென்றார் தனிப்பட்ட பெண்கள் ஒற்றையர் எசுயூ5 வகையினருக்கான போட்டியில் தங்கப் பதக்கம் வென்று முதலிடத்தைப் பிடித்தார்.
# நித்ய சிறீ சிவன்



**நித்ய சிறீ சிவன்** (*Nithya Sre Sivan*) இந்தியாவின் தமிழ்நாட்டைச் சேர்ந்த ஒரு இணை விளையாட்டு வீராங்கனையாவார். 2022 ஆம் ஆண்டு சீனாவின் காங்சூவில் நடைபெற்ற இணை ஆசிய விளையாட்டுப் போட்டியில் இரண்டு வெண்கலப் பதக்கங்களை வென்றார். 2023 ஆம் ஆண்டு அக்டோபர் மாதம் 25 ஆம் தேதியன்று குறுகிய உயரம் கொண்டவர் வகையான எசுஎச்6 பிரிவில். கலப்பு இரட்டையர் மற்றும் பெண்கள் இரட்டையர் இறகுப்பந்தாட்டப் போட்டிகள் இரண்டிலும் வெண்கலம் வென்றார்.  

## ஆரம்ப கால வாழ்க்கை
நித்ய சிறீ 2016 ஆம் ஆண்டு வேடிக்கை மற்றும் பொழுதுபோக்கிற்காக திறமையான விளையாட்டு வீரர்களுடன் இடகுபந்தாட்டம் விளையாடத் தொடங்கினார். பின்னர் 2019 ஆம் ஆண்டில் இவர் இணை விளையாட்டுப் போட்டிகளைப் பற்றி அறிந்து கொண்டார். தீவிர இறகுப்பந்தாட்ட விளையாட்டின் மீது தனது கவனத்தை மாற்றி லக்னோவில் பயிற்சியாளர் கௌரவ் கண்ணாவின் கீழ் பயிற்சியைத் தொடங்கினார்.  

## தொழில்
2023 ஆம் ஆண்டு அக்டோபர் மாதத்தில் இவர் இணை ஆசிய விளையாட்டுப் போட்டிகளில் இரண்டு வெண்கலப் பதக்கங்களை வென்றார். ஏப்ரல் 2023 ஆம் ஆண்டு ஏப்ரல் மாதத்தில் பிரேசில் நாட்டில் நடைபெற்ற இணை இறகுபந்தாட்ட பன்னாட்டு போட்டியில் இரண்டு தங்கப் பதக்கங்களை வென்றார். மே 2022 ஆம் ஆண்டு மே மாதத்தில் ஆசிய இளையோர் வெற்றியாளர் போட்டியில் மனாமாவில் நடந்த 1 ஆவது பகுரைன் இணை இறகுப்பந்து பன்னாட்டு வெற்றியாளர் போட்டியில் தங்கப் பதக்கத்தையும் வென்றார். 2022 திசம்பரில், லிமாவில் நடந்த பெரு நாட்டின் இணை இறகுப்பந்தாட்ட பன்னாட்டு போட்டியில் வெள்ளிப் பதக்கம் வென்றவரை பெண்களுக்கான ஒற்றையர் எசுஎச்6 வகையினருக்கான இறுதிப் போட்டியில் வென்று தங்கம் வென்றார்.
# பெர்னார்டோ அரேவலோ

**சீசர் பெர்னார்டோ அரேவலோ** (*César Bernardo Arévalo de León*) ( [ beɾˈnaɾ.ðo) aˈɾe.βa.lo ] ; பிறப்பு 7 அக்டோபர் 1958) குவாத்தமாலாவின் 52-ஆவது அதிபராகப் பணியாற்றும் ஒரு குவாத்தமாலா அரச தந்திரி, சமூகவியலாளர், எழுத்தாளர் மற்றும் அரசியல்வாதி ஆவார். செமில்லா கட்சியின் உறுப்பினர் மற்றும் இணை நிறுவநரும் ஆவார். அவர் முன்பு 2020 முதல் 2024 வரை குவாத்தமாலா காங்கிரசில் துணைவராகவும், 1995 முதல் 1996 வரை இசுபெயினுக்கான தூதராகவும், 1994 முதல் 1995 வரை வெளியுறவுத்துறை துணை அமைச்சராகவும் பணியாற்றினார்.  

அரேவலோ முன்னாள் அதிபர் ஜுவான் ஜோஸ் அரேவலோவின் மகன் ஆவார். அரேவலோ 20 ஆகஸ்ட் 2023 அன்று 2023 அதிபர் தேர்தலின் இரண்டாவது சுற்றில் முன்னாள் முதல் பெண்மணி சாண்ட்ரா டோரசைத் தோற்கடித்தார் இவரது தேர்தல் வெற்றி இவரை குடியரசுத்தலைவராகத் தேர்ந்தெடுக்கப்பட்ட முதல் முன்னாள் குவாத்தமாலா குடியரசுத்தலைவரின் மகனாகவும், குவாத்தமாலா பிரதேசத்தில் பிறக்காத இரண்டாவது குடியரசுத் தலைவராகவும், 21 ஆம் நூற்றாண்டில் குவாத்தமாலாவின் இரண்டாவது அதிக வாக்குகள் பெற்ற வேட்பாளராகவும் ஆக்கியது. இவர் முன்னாள் குடியரசுத் தலைவர் ஜிம்மி மோரேல்ஸை மட்டுமே மிஞ்சினார் ( 2016–2020).  

## தொடக்க கால வாழ்க்கை மற்றும் கல்வி
1945 மற்றும் 1951 க்கு இடையில் குவாத்தமாலாவின் முன்னாள் அதிபரான ஜுவான் ஜோஸ் அரேவலோ மற்றும் அவரது இரண்டாவது மனைவி மார்கரிட்டா டி லியோன் ஆகியோரின் மகனாக 1958 ஆம் ஆண்டு அக்டோபர் 7 ஆம் நாள் உருகுவேயின் மொண்டேவீடியோவில் பிறந்தார். அரேவலோ பிறந்த நேரத்தில், அவரது தந்தை 1954 குவாத்தமாலா ஆட்சிக் கவிழ்ப்பைத் தொடர்ந்து தென் அமெரிக்காவில் அரசியல் நாடுகடத்தலில் வாழ்ந்து வந்தார்.  

அரேவலோவின் குடும்பம் இவரை இரண்டு வயதுக்கும் குறைவான வயதில் உருகுவேயில் விட்டுச் சென்றது, மேலும் இவர் தனது குழந்தைப் பருவத்தின் சில பகுதிகளை வெனிசுலா, மெக்சிகோ மற்றும் சிலி ஆகிய நாடுகளில் கழித்தார். குவாத்தமாலா நகரில் உள்ள ஒரு தனியார் கத்தோலிக்கப் பள்ளியான லிசியோ குவாத்தமாலாவில் படிப்பதற்காக 15 வயதில் முதல் முறையாக குவாத்தமாலா சென்றார்.  

இவரது தந்தை இஸ்ரேலுக்கான குவாத்தமாலாவின் தூதராக பணியாற்றியபோது, அரேவலோ இஸ்ரேலில் உள்ள எருசலேம் எபிரேயப் பல்கலைக்கழகத்தில் சமூகவியலில் இளங்கலைப் பட்டம் பெற்றார். எபிரேய பல்கலைக்கழகத்தில், இவர் இலத்தீன் அமெரிக்காவில் கிறித்தவத்தின் வரலாற்றைப் படித்தார். பின்னர் நெதர்லாந்தில் உள்ள உட்ரெக்ட் பல்கலைக்கழகத்தில் தத்துவம் மற்றும் சமூக மானுடவியலில் முனைவர் பட்டம் பெற்றார்.  

## தனிப்பட்ட வாழ்க்கை
அரேவலே்ா மூன்று முறை திருமணம் செய்து கொண்டார். 1983 இல், அவர் அர்ஜென்டினாவைச் சேர்ந்த தெரசா லாபின் கன்மனை மணந்தார்; இவர்கள் 1992 ஆம் ஆண்டில் விவாகரத்து செய்தனர். அடுத்த ஆண்டு, அரேவலோ எவா ரிவரா ஃபிகரோவ் என்ற ஒரு சக இராஜதந்திரியை மணந்தார், இவர்களுக்கு இரண்டு மகள்கள் இருந்தனர். 2011 முதல், அரேவாலோ லுக்ரேசியா பெய்னாடோவை மணந்தார். இவர்களுக்கு மூன்று மகள்கள் மற்றும் மூன்று வளர்ப்பு குழந்தைகள் உள்ளனர்.  

தாய்மொழியான ஸ்பானிஷ் மொழிக்கு கூடுதலாக, அரேவலோ ஆங்கிலம், எபிரேய, பிரஞ்சு மற்றும் போர்த்துகீசியம் பேசுகிறார்.
# தேசிய ஐதரசன் ஆற்றல் செயல் திட்டம்

**தேசிய ஐதரசன் ஆற்றல் செயல் திட்டம்** (*National hydrogen energy road map*) என்ற திட்டம் இந்தியாவில் தேசிய ஐதரசன் ஆற்றல் வாரியத்தால் 2003 ஆம் ஆண்டில் தொடங்கப்பட்டது. ஐதரசன் ஆற்றலின் பல்வேறு துறைகளில் இதன் உற்பத்தி, சேமிப்பு, போக்குவரத்து உள்ளிட்ட தொழில்நுட்ப இடைவெளிகளைக் குறைக்க 2006 ஆம் ஆண்டில் இத்திட்டம் அங்கீகரிக்கப்பட்டது. பங்கீடு , பயன்பாடுகள், பாதுகாப்பு, குறியீடுகள், தரநிலைகள் மற்றும் 2020 வரையிலான காலத்திற்கான திறன் மேம்பாடு ஆகியவை இத்திட்டத்தின் இலக்குகளாகும். இந்த திட்டம் புதிய மற்றும் புதுப்பிக்கத்தக்க எரிசக்தி அமைச்சகத்தின் வழிகாட்டுதலின் கீழ் செயல்படுகிறது.  

பெட்ரோலியப் பொருட்களின் இறக்குமதியில் இந்தியா சார்ந்திருப்பதைக் குறைத்து, பல்வேறு, உள்நாட்டு, மற்றும் நிலையான புதிய மற்றும் புதுப்பிக்கத்தக்க எரிசக்தி ஆதாரங்களின் பயன்பாட்டை ஊக்குவிப்பதை இந்தத் திட்டம் நோக்கமாகக் கொண்டுள்ளது. தொலைதூர கிராமப்புறம் மற்றும் பிற மின்சாரம் பற்றாக்குறை பகுதிகளுக்கு மின்சாரம் வழங்குதல்; போக்குவரத்து மற்றும் மின் உற்பத்திக்கான எரிபொருளாக ஐதரசனை பயன்படுத்துவதை ஊக்குவித்தல்; ஆற்றல் உற்பத்தி மற்றும் நுகர்வு ஆகியவற்றிலிருந்து கார்பன் உமிழ்வைக் குறைத்தல்; மின்சார உற்பத்தியின் நம்பகத்தன்மை மற்றும் செயல்திறனை அதிகரித்தல்; 2020 ஆம் ஆண்டளவில் எரிபொருள் செல்களைப் பயன்படுத்தி 1000 மெகாவாட் மின்சாரம் மற்றும் 2020 ஆம் ஆண்டளவில் ஐதரசன் அடிப்படையிலான உள் எரி இயந்திரங்கள் மற்றும் எரிபொருள் கலங்களில் இயங்கும் 1 மில்லியன் வாகனங்கள் தயாரித்தல் ஆகியவை இத்திட்டத்தின் கூடுதல் இலக்குகளாகும்.
# இலித்தியம் பெர்மாங்கனேட்டு



**இலித்தியம் பெர்மாங்கனேட்டு** (*Lithium permanganate*) என்பது LiMnO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இலித்தியம் சல்பேட்டு மற்றும் பேரியம் பெர்மாங்கனேட்டு ஆகிய சேர்மங்கள் சேர்ந்து வினைபுரிந்தால் இலித்தியம் பெர்மாங்கனேட்டு உருவாகிறது. வினையில் உருவாகும் கரைசலில் இருந்து இலித்தியம் முந்நீரேற்றை (LiMnO<sub>4</sub>·3H<sub>2</sub>O) படிகமாக்க இயலும். 199 பாகை செல்சியசு வெப்பநிலையில் இலித்தியம் பெர்மாங்கனேட்டு கடுமையாக சிதைவடைகிறது.:  

2 LiMnO<sub>4</sub> → Li<sub>2</sub>O + 2MnO<sub>2</sub> + ³/₂ O<sub>2</sub>↑  

இருப்பினும், இலித்தியம் பெர்மாங்கனேட்டின் வெப்பச் சிதைவுப் பொருட்கள் மிகவும் சிக்கலானவை, Li<sub>2</sub>MnO<sub>3</sub> மற்றும் LiMn<sub>2</sub>O<sub>4</sub> போன்ற பொருட்கள் உருவாக்கப்படுகின்றன என்று பின்னர் ஆராய்ச்சி கண்டறிந்தது.
# கும்பளம், எர்ணாகுளம்


**கும்பளம்** (*Kumbalam*) என்பது இந்திய நாட்டின் கேரள மாநிலத்தில் உள்ள கொச்சியின் ஒரு பகுதி ஆகும். இப்பகுதியில் வேம்பநாடு ஏரி அடங்கும். இப்பகுதியானது வைட்டிலா சந்திப்பிலிருந்து சுமார் 9 கி.மீ (5.6 மைல்) தொலைவில் அமைந்துள்ளது.  

## இடம்
கும்பலம் வடக்கே தேவாரம், வடமேற்கில் வில்லிங்க்டன் தீவு, மேற்கில் எடக்கொச்சி, தென்மேற்கில் கும்பலங்கி, தெற்கில் அரூர், கிழக்கில் பனங்காடு, வடகிழக்கில் நெட்டூர் ஆகிய பகுதிகளால் சூழப்பட்டுள்ளது.
# சயனோமித்ரா



***சயனோமித்ரா*** (*Cyanomitra*) என்பது ஆப்பிரிக்கத் தேன்சிட்டுப் பறவைகளின் பேரினமாகும். இதன் உறுப்பினர்கள் சில நேரங்களில் *நெக்டரினியா*வில் சேர்க்கப்படுகிறார்கள்.  

தேன்சிட்டுக்கள் மிகவும் சிறிய பழைய உலக குருவி பறவை குழுவாகும். இவை பெரும்பாலும் தேனை உண்கின்றன. இருப்பினும் குறிப்பாகக் குஞ்சுகளாக இருக்கும் போது இவை பூச்சிகளையும் உணவாக எடுத்துக் கொள்ளும். இவை குறுகிய இறக்கைகளைப் பயன்படுத்தி வேகமாகவும் நேராகவும் பறக்கும் இயல்புடையன. பெரும்பாலான சிற்றினங்கள் ஒரு பாடும் பறவைகள் போல வட்டமிடுவதன் மூலம் பூக்களிலிருந்து தேனை எடுத்துக் கொள்ளலாம். ஆனால் பொதுவாக பெரும்பாலான நேரங்களில் உணவளிக்க அமர்ந்திருக்கும்.  

## வகைப்பாட்டியல்
*சயனோமித்ரா* பேரினமானது 1853ஆம் ஆண்டு செருமனிய இயற்கை ஆர்வலர் லுட்விக் ரீசென்பாக் என்பவரால் அறிமுகப்படுத்தப்பட்டது. இந்த பெயர் பண்டையக் கிரேக்க *குவானோசு* அதாவது "அடர்-நீலம்" மற்றும் "தலை பட்டை" என்று பொருள்படும் *மித்ராவுடன்* இணைக்கப்பட்டு உருவாக்கப்பட்டது. இதன் மாதிரி இனம் ஜோர்ஜ் இராபர்ட் கிரே என்பவரால் 1855-இல் *செர்தியா சயனோசெபலா* சா என நியமிக்கப்பட்டது. இந்த உயிரலகு இப்போது பசுந்தலை தேன்சிட்டு பறவையின் துணையினமாகக் கருதப்படுகிறது (*சயனோமித்ரா வெர்டிகலிசு சயனோசெபலா*).  

### சிற்றினங்கள்
*சயனோமித்ரா* பேரினத்தில் 7 சிற்றினங்கள் உள்ளன.  
| பச்சைத் தலை தேன்சிட்டு | *சயனோமித்ரா வெர்ட்டிகாலிசு* | அங்கோலா, பெனின், புர்க்கினா பாசோ, புருண்டி, கமரூன், மத்திய ஆப்பிரிக்கக் குடியரசு, கொங்கோ குடியரசு, காங்கோ மக்களாட்சிக் குடியரசு, கோட் டிவார், எக்குவடோரியல் கினி, காபோன், காம்பியா, கானா, கினி, கினி-பிசாவு, கென்யா, லைபீரியா, மலாவி மாலி, நைஜீரியா, உருவாண்டா, செனிகல், சியரா லியோன், தெற்கு சூடான், தன்சானியா, டோகோ, உகாண்டா மற்றும் சாம்பியா. |
| --- | --- | --- |
| பேனர்மேன் தேன்சிட்டு | *சயனோமித்ரா பேனர்மணி* | அங்கோலா, காங்கோ மக்களாட்சிக் குடியரசு மற்றும் ஜாம்பியா. |
| நீல-தொண்டை பழுப்பு தேன்சிட்டு | *சயனோமித்ரா சயனோலேமா* | அங்கோலா, கேமரூன், மத்திய ஆப்பிரிக்க குடியரசு, காங்கோ குடியரசு, காங்கோ ஜனநாயக குடியரசு, ஐவரி கோஸ்ட், ஈக்குவடோரியல் கினியா, காபோன், கானா, கினியா, கென்யா, லைபீரியா, நைஜீரியா, உருவாண்டா, சியரா லியோன், தான்சானியா, டோகோ, உகாண்டா. |
| கேமரூன் தேன்சிட்டு | *சயனோமித்ரா ஓரிடிசு* | கேமரூன், பயோகோ, கிழக்கு நைஜீரியா. |
| நீலத்தலை தேன்சிட்டு | *சயனோமித்ரா அலினே* | புருண்டி, காங்கோ ஜனநாயக குடியரசு, உருவாண்டா, உகாண்டா. |
| ஆலிவ் தேன்சிட்டு | *சயனோமித்ரா 'ஒலிவேசியா* | சஹேலுக்கு தெற்கே ஆப்பிரிக்கா. |
| சாம்பல் தேன்சிட்டு | *சயனோமித்ரா வெராக்சி* | கென்யா, மலாவி, மொசாம்பிக், சோமாலியா, தென்னாப்பிரிக்கா, சுவாசிலாந்து மற்றும் தான்சானியா. |
# அடூர் (கருநாடகம்)

**அடூர்** (*Addur*) என்பது இந்தியாவின் தென் மாநிலமான கருநாடகாவில் உள்ள ஒரு கிராமம் ஆகும். இது தெற்கு கன்னட மாவட்டத்தில் மங்களூர் வட்டத்தில் அமைந்துள்ளது.  

## மக்கள்தொகை
2001ஆம் ஆண்டு மக்கள் தொகைக் கணக்கெடுப்பின்படி, அடூரில் 2565 ஆண்கள் 2567 பெண்கள் என மொத்தம் 5,132 பேர் வசித்தனர்.  

## மேலும் பார்க்கவும்

- தெற்கு கன்னட மாவட்டம்
- கர்நாடகாவின் மாவட்டங்கள்
- மங்களூர்
# ஜோதி கண்டேல்வால்



**ஜோதி கண்டேவால் (Jyoti Khandelwal)** என்பவர் ஒரு இந்திய அரசியல்வாதி ஆவார். இவர் ஜெய்ப்பூர் மாநகராட்சியின் தலைவராக 2009-ஆம் ஆண்டில் பதவி வகித்தவர் ஆவார். ஜோதி அக்டோபர் 2023-இல் பாரதிய ஜனதா கட்சியில் இணைந்தார்.  

ஜோதி கண்டேவால் தனது பதவிக் காலத்தில் அவர் பல சர்ச்சைகளை எதிர்கொண்டார். அடிக்கடி எதிர்க்கட்சி உறுப்பினர்களுடன் சண்டையிட்டார். அவர் மாநகராட்சியின் தலைவராக இருந்தபோது, காங்கிரஸ் தலைமையிலான மாநில அரசு "ஊழல்வாதிகளுக்கு" அடைக்கலம் கொடுத்ததாக விமர்சித்தார்.  

2019 ஆம் ஆண்டில், 48 ஆண்டுகளில் ஜெய்ப்பூரில் லோக்சபா தேர்தலில் போட்டியிட்ட முதல் பெண் வேட்பாளராக கண்டேல்வால் ஆனார். அவரது கூற்றுப்படி, அவர் ஜெய்ப்பூரில் உள்ள சமூக, கலாச்சார மற்றும் மத நிகழ்வுகளில் பெண்களுடன் இணைந்து தீவிரமாக ஈடுபடுவதால், பிரபலமான பெண்களின் ஆதரவைப் பெற்றிருக்கிறார்.
# சுதந்திரபுரம்



<templatestyles src="Module:Infobox/styles.css"></templatestyles>  
**சுதந்திரபுரம்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது கிளிநொச்சிக்குக் கிழக்கே சுமார் 35 கிலோமீட்டர் தூரத்தில் அமைந்துள்ளது.  

## பாடசாலைகள்
மு/சுதந்திரபுரம் அரச தமிழ் கலவன் பாடசாலை
# கோம்பாவில்



<templatestyles src="Module:Infobox/styles.css"></templatestyles>  
**கோம்பாவில்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது கிளிநொச்சிக்குக் கிழக்கே சுமார் 45 கிலோமீட்டர் தூரத்தில் அமைந்துள்ளது.  

## பாடசாலைகள்
கோம்பாவில் விக்னேஸ்வரா வித்தியாலயம்
# சைர்டோடாக்டைலசு ஆரோன்பாயேரி


**சைர்டோடாக்டைலசு ஆரோன்பாயேரி** (*Cyrtodactylus aaronbaueri*) என்பது இந்தியாவிலேயே உள்ள மரப்பல்லி சிற்றினமாகும். இது நடுத்தர அளவிலான மரப்பல்லி ஆகும். இந்தியாவின் மிசோரம் மாநிலத்தின் ஐஸ்வால் மாவட்டத்தில் உள்ள ஐஸ்வால் நகரத்திலிருந்து பெறப்பட்ட மாதிரியின் அடிப்படையில் இது விளக்கப்பட்டுள்ளது. *ஆரோன்பாவெரி* என்ற குறிப்பிட்ட சிற்றினப் பெயரானது மரப்பல்லி வகைப்பாட்டியலில் இணையற்ற பங்களிப்பினை வழங்கிய ஆரோன் பாயர் நினைவாக இடப்பட்டது.
# கல்கா குகைக் கோயில்


**கல்கா தேவி கோயில்**, **கல்கா தேவி குகைக் கோயில்,** **கல்கா தேவி மந்திர்** என்று அழைக்கபடுவது பாக்கித்தானில் உள்ள ஒரு இந்துக் கோயில்களில் ஒன்றாகும். இது பாக்கித்தானின் சிந்து மாகாணத்தின் அரோரில், கல்கா மலையில் உள்ள ஒரு இயற்கையான குகைக்குள் அமைந்துள்ளது. இந்தக் கோயில் கல்கா தேவியின் ஆஸ்தானம் என்று அழைக்கப்படுகிறது. இது இந்துக்களாலும், இசுலாமியர்களாலும் பார்வையிடப்படுகிறது. இந்தியாவில் இருந்து இந்துக்களும் இங்கு வருகை தருகின்றனர். இந்த கோயிலுக்கு வரும் பக்தர்களில் பெரும்பான்மையானவர்கள் இஸ்லாமியர்கள்.  

## முக்கியத்துவம்
பாக்கித்தானில் உள்ள வரலாற்று சிறப்புமிக்க இந்து கோவில்களில் இதுவும் ஒன்றாகும். தொன்மத்தின் படி, கல்கா தேவி ஹிங்லாஜ் மாதா கோவிலுக்கு செல்லும் வழியில் இந்த இடத்திற்கு வந்தார். கோயிலின் பராமரிப்பாளரின் கூற்றுப்படி, கல்கா குகை கோவிலில் இருந்து ஹிங்லாஜ் மாதா கோயிலை இணைக்கும் இரண்டு சுரங்கங்கள் உள்ளன என்கிறார்.  

இந்தக் கோயில் காளி தேவிக்காக அமைக்கபட்டுள்ளது. கல்கா என்ற சொல்லுக்கு ஷஷ்டி மொழியில் சக்தி என்று பொருள். ஒவ்வொரு மாதமும் முதல் திங்கட்கிழமை மாலையில் பக்தர்கள் கோயிலுக்கு வருகை தருகின்றனர்.
# மலபார் டேனியோ



**மலபார் டேனியோ** (***தேவேரியோ மலபாரிக்கசு***) என்பது மின்னோ குடும்பத்தைச் சேர்ந்த (சைப்ரினிடே) வெப்பமண்டல பகுதிகளில் காணப்படும் மீன் சிற்றினம் ஆகும். இலங்கை மற்றும் இந்தியாவின் மேற்குக் கடற்கரைப் பகுதியில் உள்ள நிலப் பகுதியில் தோன்றிய இந்த மீன், மீன் வர்த்தகம் மூலம் உலகம் முழுவதும் காணப்படுகிறது. இது அதிகபட்சமாக நீளம் வரை வளரும் ஆனால் வீட்டுக் காட்சியகத்தில் அரிதாக விட அதிகமாக வளருகிறது.  

## வாழிடமும் உணவும்
மலபார் டேனியோ வெப்பமண்டல காலநிலையில் மலை நீரோடைகள் முதல் சிறிய குளங்கள் வரை பல்வேறு வகையான நீரில் காணப்படுகிறது. ஆனால் இது ஓடும் நீரையே விரும்புகிறது. இது ஒரு சுறுசுறுப்பான, கூட்டமாகக் காணப்படும் மீன். இது குழுக்களாக இருக்க விரும்புகிறது. இதன் உணவில் பூச்சிகள் மற்றும் தாவர பொருட்கள் உள்ளன.  

## இனப்பெருக்கம்
மலபார் டேனியோக்கள் கருமுட்டை இட்டு இனப்பெருக்கம் செய்யக் கூடியவை. மேலும் பலத்த மழைக்குப் பிறகு ஆழமற்ற நீரில் அடியில் வளரும் தாவரங்களில் முட்டையிடும். முதிர்ச்சியடைந்த மீன் ஒன்று 200 வெளிர்-ஆரஞ்சு, ஒட்டும் முட்டைகளை இடும். இவை ஒன்று முதல் இரண்டு நாட்களில் பொரிக்கும். ஐந்து நாட்களுக்குப் பிறகு குஞ்சுகள் சுதந்திரமாக நீந்தும். முட்டைகளை உண்பதைத் தடுக்க இதன் பெற்றோர்கள் முட்டையிருக்கும் பகுதியிலிருந்து அகற்றப்பட வேண்டும்.  

## வகைப்பாட்டியல்
இந்த சிற்றினம் முன்பு *தேவேரியோ ஏக்விபினாடசு*-ன் ஒத்த இனமாகத் தவறாகக் கருதப்பட்டது.
# கல்டெர்



**கல்டெர்** (*Culter*) என்பது சைப்ரினிட் குடும்ப மீன் பேரினமாகும். இது கிழக்கு ஆசியாவின் நன்னீர் நிலைகளில் ( சைபீரியா முதல் வியட்நாம் வரை) காணப்படும் நான்கு சிற்றினங்களைக் கொண்டுள்ளது. *கல்டெர்* எனும் பேரினப் பெயர் இலத்தீன் வார்த்தையான *கல்டெர்* என்பதிலிருந்து உருவானது. இதன் பொருள் "கத்தி" என்பதாகும். *கல்டெர்* பேரின மீன்கள் *சானோடிச்திசு* மீன்களுடன் நெருங்கிய தொடர்புடையது. சில சிற்றினங்கள் இந்த வகைகளுக்கு இடையில் நகர்த்தப்பட்டுள்ளன.  

## சிற்றினங்கள்

- *கல்டெர் அல்பர்னசு* <small>பசிலெவ்ஸ்கி, 1855</small>
- *கல்டெர் பிளவிபின்னிசு* <small>டிரண்ட், 1883</small>
- *கல்டெர் ஆக்சிசெபலோயிட்சு* <small>க்ரேயன்பெர்க் & பாப்பன்ஹெய்ம், 1908</small>
- *கல்டெர் ரிகர்விசெப்சு* <small>(ஜே. ரிச்சர்ட்சன், 1846)</small>
# பிளாட்டினம்(II) அயோடைடு



**பிளாட்டினம்(II) அயோடைடு** (*Platinum(II) iodide*) என்பது PtI என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிளாட்டினமும் அயோடினும் சேர்ந்து இந்த இருமச் சேர்மம் உருவாகிறது.  

## தயாரிப்பு
பொட்டாசியம் அயோடைடுடன் பிளாட்டினம்(II) குளோரைடை சேர்த்து சூடாக்குவதன் மூலம் பிளாட்டினம்(II) அயோடைடு உற்பத்தி செய்யப்படுகிறது:  
::PtCl<sub>2</sub> + 2KI → PtI<sub>2</sub> + 2KCl  

## வேதிப் பண்புகள்
பிளாட்டினம்(II) அயோடைடு சூடுபடுத்தப்பட்டால் பிளாட்டினம் மற்றும் அயோடினாக சிதைவடைகிறது.:  
::Ptl<sub>2</sub> → Pt + I<sub>2</sub>  

## இயற்பியல் பண்புகள்
பிளாட்டினம்(II) அயோடைடு பல மாற்றங்களுக்கு உட்பட்டு கருப்பு படிகங்களாக உருவாகிறது. நீர், எத்தனால், அசிட்டோன் அல்லது ஈதரில் கரையாது. ஆனால் எத்திலமீன் மற்றும் ஐதரசன் அயோடைடில் கரையும்.
# டாக்டர். பி.ஆர். அம்பேத்கர் (திரைப்படம்)

***டாக்டர். பி.ஆர். அம்பேத்கர்*** *(Dr. B. R. Ambedkar)* என்ற கன்னட திரைப்படம், நடந்த நிகழ்வுகளை அடிப்படையாகக் கொண்டு எடுக்கப்பட்டது. இத்திரைப்படம் இந்தியாவில் 2005 ஆம் ஆண்டு வெளியிடப்பட்டது. பி.ஆர் . என்று சுருக்கமாக அழைக்கப்படும் அம்பேத்கார், இந்திய சமூக சீர்திருத்தவாதியும், சட்டத்திறனாளியும், கல்வியியலாளரும், அரசியல்வாதியும் ஆவார். அவர் பிறந்தது முதல் இறப்பு வரையிலான காலகட்டத்தை இத்திரைப்படம் உள்ளடக்கியுள்ளது. நடிகை தாரா அம்பேத்கரின் முதல் மனைவியாகவும், ரமாபாய் அம்பேத்கராகவும், நடிகை பவ்யா அவரது இரண்டாவது மனைவியான சவிதா அம்பேத்கராகவும் நடிக்கின்றனர். இப்படத்தை ஷரன் குமார் கப்பர் இயக்குகிறார்.  

## நடிகர்கள்

- டாக்டர் பாபாசாகேப் அம்பேத்கராக விஷ்ணுகாந்த் பிஜே
- சவிதா அம்பேத்கராக பவ்யா
- *ராமாபாயாக* தாரா
- சி. அஸ்வத்
- தத்தாத்ரேயா
- பத்மா வசந்தி
- ராஜேஸ்வரி
- எம்.என்.சுவாமி
- அம்மானாபுர
- பல்லக்கி ராதாகிருஷ்ணா
- டாக்டர் புருஷோத்தம்
- குருராஜ் ஹோசகோட்
- பிராதார்
- சிவகுமார் ஆராத்யா
- ராஜசேகர்
- மாஸ்டர் மனு
- மாஸ்டர் சந்தீப்
- மாஸ்டர் பரத்
- மாஸ்டர் ராம்பிரசாத்
- மாஸ்டர் குருபிரசாத்

## விருதுகள்

- கர்நாடக மாநில திரைப்பட விருதுகள் 2005–06
- சிறந்த ஆண் பின்னணிக் குரல் கலைஞர் - ரவீந்திரநாத்
- நடுவர் மன்றத்தின் சிறப்பு விருது

## பாடல்கள்
அனைத்து பாடல்களையும் அபிமான் இசையமைத்துள்ளார் மற்றும் சித்தலிங்கய்யா, கோதுரி மற்றும் விஷ்ணுகாந்த் எழுதியுள்ளனர்.  
| 1 | "ஜோ ஜோ" | நந்திதா |  |
| --- | --- | --- | --- |
| 2 | "பாரம்மா ராமா" | நந்திதா |  |
| 3 | "ராம நாமவு" | அபிமான் |  |
| 4 | "கூலிலேட்" | சங்கர் ஷான்பாக் |  |
| 5 | "நாடா நடுவினிந்தா" | குருமூர்த்தி | } |

## மேலும் பார்க்கவும்

- டாக்டர் பாபாசாகேப் அம்பேத்கர்
- ரமாபாய்
- ரமாபாய் பீம்ராவ் அம்பேத்கர்
# சமாரியம்(III) மாலிப்டேட்டு



**சமாரியம்(III) மாலிப்டேட்டு** (*Samarium(III) molybdate*) என்பது Sm<sub>2</sub>(MoO<sub>4</sub>)<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சமாரியம், மாலிப்டினம், ஆக்சிசன் ஆகிய மூன்று தனிமங்கள் சேர்ந்து சமாரியம்(III) மாலிப்டேட்டு உருவாகிறது.  

## தயாரிப்பு
சமாரியம்(III) நைட்ரேட்டு மற்றும் சோடியம் மாலிப்டேட்டு சேர்மங்களை 5.5~6.0 காரகாடித்தன்மைச் சுட்டெண் (pH) வரம்பில் வினைபுரியச் செய்வதன் மூலம் சமாரியம்(III) மாலிப்டேட்டை தயாரிக்கலாம். இதன் ஒற்றைப் படிகத்தை 1085 பாகை செல்சியசு வெப்பநிலையில் சொக்ரால்சுகி படிக வளர்ச்சி முறையில் வளர்க்கலாம்.  

சமாரியம் மற்றும் மாலிப்டினம்(VI) ஆக்சைடை ஒன்றாகச் சேர்த்து வினைபுரியச் செய்வதன் மூலமும் சமாரியம்(III) மாலிப்டேட்டை தயாரிக்கலாம்:  

:: Sm<sub>2</sub>O<sub>3</sub> + 3MoO<sub>3</sub> ----> Sm<sub>2</sub>(MoO<sub>4</sub>)<sub>3</sub>  

## இயற்பியல் பண்புகள்
சமாரியம்(III) மாலிப்டேட்டு பல மாற்றங்களுக்கு உட்பட்டு ஊதா நிறப் படிகங்களாக உருவாகிறது. 193 பாகை செல்சியசு வெப்பநிலைக்கு கீழ் இது P ba2 என்ற இடக்குழுவில் a = 1.04393 நானோமீட்டர், b = 1.04794 நானோமீட்டர், c = 1.07734 நானோமீட்டர், Z = 4 என்ற அலகு செல் அளவுருக்க்களுடன் செஞ்சாய் சதுர படிகத் திட்டத்தை ஏற்கிறது. 193 பாகை செல்சியசு வெப்பநிலைக்கு மேற்பட்ட வெப்பநிலையில் இது ஒற்றைச் சாய்வு படிகத் திட்டத்தை ஏற்று படிகமாகிறது.  

சமாரியம்(III) மாலிப்டேட்டு பெர்ரோமின் பண்புகளை வெளிப்படுத்துகிறது. இது Sm<sub>2</sub>(MoO<sub>4</sub>)<sub>3</sub>•2H<sub>2</sub>O என்ற வாய்பாட்டிலான ஒரு படிக நீரேற்றாகவும் உருவாகிறது.  

சமாரியம்(III) மாலிப்டேட்டை 500~650 °செல்சியசு வெப்பநிலையில் ஐதரசனுடன் சேர்த்து ஒடுக்க வினைக்கு உட்படுத்தினால் நான்கிணைய மாலிப்டினம் சேர்மமான Sm<sub>2</sub>Mo<sub>3</sub>O<sub>9</sub> உருவாகும்.
# பொமரியா கோனியோகலோன்



***பொமரியா கோனியோகலோன்*** என்பது அல்ஸ்ட்ரோமெரியாசியே குடும்பத்தில் உள்ள ஒரு வகை பூக்கும் தாவரமாகும் . பெரு மற்றும் ஈக்வடார் நாட்டை உறைவிடமாகக் கொண்டுள்ள இத்தாவரம், அங்குள்ள பிச்சிஞ்சா மாகாணத்தில் மூன்று முறை மட்டுமே பதிவு செய்யப்பட்டுள்ளது. மலைக் காடுகளின் வாழ்விடத்திலிருந்து இதனை அறியலாம்.
# மச்ரூக் சுல்தான்புரி


1950 கள் மற்றும் 1960 களின் முற்பகுதியில் இந்தியத் திரைப்படங்களில் ஆதிக்கம் செலுத்திய இசையமைப்பாளர்களில் ஒருவராக இருந்த இவர், முற்போக்கு எழுத்தாளர்கள் இயக்கத்தில் ஒரு முக்கிய நபராகவும் இருந்தார். இவர் 20 ஆம் நூற்றாண்டின் இலக்கியத்தின் மிகச்சிறந்த உருது கவிஞர்களில் ஒருவராகக் கருதப்படுகிறார்.  

## தொழில் வாழ்க்கை
ஆறு தசாப்தங்கள் நீடித்த இவரது வாழ்க்கையில், இவர் பல இசை இயக்குனர்களுடன் பணியாற்றினார். 1965 ஆம் ஆண்டில் *தோஸ்தி* திரைப்படத்தில் “சஹுங்கா மைன் துஜே” என்ற பாடலுக்காக பிலிம்பேர் சிறந்த பாடலாசிரியர் விருதையும், இந்தியத் திரைப்படத் துறையின் மிக உயர்ந்த விருதான தாதாசாகெப் பால்கே விருதை பெற்றவர். 1980கள் மற்றும் 1990களில், ஆனந்த்-மிலிந்துடன் இவரது பெரும்பாலான பணிகள் இருந்தன. இவர்களின் குறிப்பிடத்தக்க கூட்டணியில் கயாமத் சே கயாமத் தக், *லால் துப்பட்டா மல்மல் கா*, *லவ்* மற்றும் *தஹெக்* போன்ற பல படங்கள் அடங்கும்  

ஜதின்-லலித் இசையமைத்த முதல் படமான *ஜோ ஜீதா வோஹி சிக்கந்தர்* மற்றும் *யாரா தில்தாரா* போன்றவற்றிற்கும் இவர் பாடல் வரிகளை எழுதினார். 1949 ஆம் ஆண்டில் இவரது கவிதைகள் அரசியல் சார்பாக இருந்த காரணத்தால் குற்றம் சாட்டப்பட்ட இவருக்கு இரண்டு ஆண்டுகள் சிறைத்தண்டனை விதிக்கப்பட்டது. சிறையிலிருந்து வெளிவந்த இவர் குரு தத் இயக்கத்தில் வெளியான *பாஸ்* (1953) படத்தின் மூலம் மீண்டும் தனது திரைப்பட வாழ்க்கையைத் தொடங்கினார்.  

அனில் பிஸ்வாஸ், நௌசாத், குலாம் முகமது, மதன் மோகன், ஓ. பி. நய்யார், ரோசான், சலில் சௌதுரி, சித்ரகுப்த், என். தத்தா, கல்யாண்ஜி-ஆனந்த்ஜி, இலட்சுமிகாந்த்-பியாரேலால் மற்றும் ராகுல் தேவ் பர்மன் போன்ற பல இசை இயக்குநர்களுடன் மச்ரூக் சுல்தான்புரி பணியாற்றியுள்ளார்.  

## அரசியல் சார்பு
*ஷாஜஹான்* (1946) திரைப்படத்தைத் தொடர்ந்து எஸ். பாசிலின் *மெஹந்தி*, டோலி (1947), மெகபூப் கானின் *அந்தாசு* (1949) மற்றும் *சாகித் லத்தீப்*பின் *அர்சூ* போன்ற படங்களில் பாடல்வரிகளை எழுதினார். மச்ரூக் தன்னை ஒரு பாடலாசிரியராக நிலைநிறுத்திக் கொண்டாலும் இவரது இடதுசாரி ஆதரவுக் கொள்கை இவரை சிக்கலில் சிக்க வைத்தது. இவரது அரசு எதிர்ப்புக் கவிதைகளால் அரசாங்கம் மகிழ்வடையவில்லை. மேலும் இவர் 1949 இல் பல்ராஜ் சாஹனீ போன்ற மற்ற இடதுசாரிகளுடன் சிறையில் அடைக்கப்பட்டார். 1948 ஆம் ஆண்டு இந்தியப் பொதுவுடைமைக் கட்சியின் 2வது மாநாட்டிற்குப் பிறகு, பொதுவுடைமைவாதிகல் இந்திய அரசுக்கு எதிராக புரட்சி நடத்த முடிவு செய்த பின்னர் நாடு தழுவிய அளவில் கைது செய்யப்பட்ட போது இவரும் கைது செய்யப்பட்டார். மன்னிப்பு கேட்க மறுத்த மச்ரூக் இரண்டு ஆண்டுகள் சிறைத்தண்டனை அனுபவித்தார்.  

1965 இல் *தோஸ்தி* படத்தில் இடம்பெற்ற "“சஹுங்கா மைன் துஜே சாஞ்ச் சவேரே” என்ற பாடலுக்காக மச்ரூக் சிறந்த பாடலாசிரியருக்கான பிலிம்பேர் விருதை வென்றார். மேலும், 1993 இல் தாதாசாகேப் பால்கே விருதையும் பெற்ற இவர் மதிப்புமிக்க இந்த விருதை வென்ற முதல் பாடலாசிரியர் ஆனார்.  

## இறப்பு
நுரையீரல் அழற்சியால், கடுமையான பாதிக்கப்பட்ட மச்ரூக் சுல்தான்புரி 24 மே 2000 அன்று மும்பையில் தனது 80 வயதில் இறந்தார்.
# சிகர் மொராதாபாதி



**அலி சிக்கந்தர்** (*Ali Sikandar*) (6 ஏப்ரல் 1890 - 9 செப்டம்பர் 1960), தனது புனைப்பெயரான **சிகர் மொரதாபாதி** (* Jigar Moradabadi* )என்றும் அறியப்படும் இவர் ஒரு இந்திய உருதுக் கவிஞரும் மற்றும் கசல் எழுத்தாளரும் ஆவார். இவர் 1958 இல் தனது *“அதிசு-இ-குல்”* கவிதைத் தொகுப்பிற்காக சாகித்ய அகாடமி விருதைப் பெற்றார். மேலும் அலிகார் முஸ்லிம் பல்கலைக்கழகத்தால் வழங்கப்பட்ட “கடிதங்களின் முனைவர்” என்ற கௌரவ விருது பெற்ற ( முகமது இக்பாலுக்குப் பிறகு) இரண்டாவது கவிஞரும் ஆவார்.  

## சுயசரிதை
இவர் மொராதாபாத்தில் அரபு, பாரசீகம் மற்றும் உருது மொழிகளில் கல்வியைப் பெற்றார். பின்னர், விற்பனையாளராக பணியாற்றத் தொடங்கினார். சிகர் இலக்னோவிற்கு அருகிலுள்ள கோண்டாவுக்குச் சென்று உருதுக் கவிஞர் அசுகர் கோண்ட்வியுடன் நட்பு கொண்டார்.  

## பாராட்டுகள்
ஜிகர் மொரதாபாதி கசல் எழுத்தில் இந்தியத் திரையுலகில் ஒரு முக்கிய பாடலாசிரியரான மச்ரூக் சுல்தான்புரிக்கு வழிகாட்டியாக இருந்தார்.  

புகழ்பெற்ற உருது கவிஞரும் கல்வியாளருமான பைஸ் அகமத் பைஸ், இவரை தனது வழிகாட்டியாகக் கருதினார். சப்ரி சகோதரர்கள், அசீசு மியான், முன்னி பேகம் & அத்தாவுல்லா கான் எசகெல்வி போன்ற பல சூபி பாடகர்களால் இவரது சூபி கவிதைகள் பாடப்பட்டது.  

## இறப்பு
சிகர் மொராதாபாதி, 9 செப்டம்பர் 1960 அன்று கோண்டாவில் இறந்தார்.
# ஆனந்த்-மிலிந்த்


**ஆனந்த்** மற்றும் **மிலிந்த் சிறீவத்சவா** (*Anand and Milind Srivastava*) இரட்டையர்களான் இவர்கள் இந்தி மொழித் திரைப்படத்துறையில் பணிபுரிந்து வருகிறார்கள். இசையமைப்பாளர் சித்ரகுப்த் என்பவருக்கு மகன்களாகப் பிறந்த இவர்கள் 200க்கும் மேற்பட்ட பாலிவுட் படங்களுக்கு இசையமைத்துள்ளனர். சகோதரர்கள் 1984 இல் *அப் ஆயேகா மாசா* என்ற படத்தின் மூலம் அறிமுகமானார்கள். பின்னர், 1988 இல் வெளியான கயாமத் சே கயாமத் தக் திரைப்படம் மூலம் பெரும் முன்னேற்றம் அடைந்தனர். *எ ரெபெல் பார் லவ்* படத்திற்கும் இவர்கள் இசையமைத்துள்ளனர்.
# கலாவதி பூரியா


**கலாவதி பூரியா** (*Kalawati Bhuriya*)(1972 - 24 ஏப்ரல் 2021) ஓர் இந்திய அரசியல்வாதியும் மத்தியப்பிரதேச மேனாள் சட்டமன்ற உறுப்பினரும் ஆவார். இவர் 2018 முதல் 2021-இல் இறக்கும் வரை மத்தியப் பிரதேச சட்டமன்றத்தில் ஜோபா சட்டமன்றத் தொகுதியின் உறுப்பினராக இருந்தார். பூரியா கோவிட்-19 நோயால் 49 வயதில் இந்தூரில் இறந்தார்.
# காயத்ரி தேவி (மத்திய பிரதேச அரசியல்வாதி)


**காயத்ரி தேவி** (*Gayatri Devi)* மத்தியப் பிரதேச மாநிலத்தைச் சேர்ந்த ஓர் இந்திய அரசியல்வாதி ஆவார். காயத்ரி தேவி இந்தியத் தேசிய காங்கிரசு கட்சியினைச் சார்ந்தவர். இவர் 1957ஆம் ஆண்டு நடைபெற்ற பொதுத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டமன்றத்தின் பிஜாவர் சட்டமன்றத் தொகுதியின் சட்டமன்ற உறுப்பினராகச் செயல்பட்டார்.
# நாராயணி தேவி


**நாராயணி தேவி** (*Narayani Devi*) மத்தியப் பிரதேச மாநிலத்தைச் சேர்ந்த ஓர் இந்திய அரசியல்வாதி ஆவார். இவர் 1957ஆம் ஆண்டு நடைபெற்ற பொதுத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டப் பேரவையின் மண்டலா சட்டமன்றத் தொகுதியினைப் பிரதிநிதித்துவப்படுத்தினார். இந்தியத் தேசிய காங்கிரசு கட்சியினைச் சேர்ந்த இவர் 1975 முதல் 1977 வரை நான்கு முறை நடைபெற்ற தேர்தல்களில் வெற்றிபெற்று சட்டமன்ற உறுப்பினராகப் பணியாற்றினார்.